# Priročnik snovalnika uporabniških vmesnikov Glade

Glade je snovalnik uporabniških vmesnikov za programe GTK+.

2006 Vincent Geddes
2004 2003 Sun Microsystems
2002 2000 Michael Vance
2010 Peter Kragelj (peter.kragelj@gmail.com)
Projekt dokumentacije GNOME
Vincent Geddes
Projekt dokumentacije GNOME

    vincent.geddes@gmail.com

Sun Skupina dokumentacije GNOME
Sun Microsystems
Michael Vance
Projekt dokumentacije GNOME
Priročnik Glade 3.0
5. december 2006

Vincent Geddes

Projekt dokumentacije GNOME

Priročnik Glade 2.1;
17. junij 2004

Skupina dokumentacije Sun GNOME

Projekt dokumentacije GNOME

Uporabniški priročnik Glade 2.0
25. februar 2004

Skupina dokumentacije Sun GNOME

Projekt dokumentacije GNOME

Uporabniški priročnik Glade 1.2
10. februar 2004

Skupina dokumentacije Sun GNOME

Projekt dokumentacije GNOME

Uporabniški priročnik Glade 1.1
30. marec 2002

Michael Vance

Projekt dokumentacije GNOME

Uporabniški priročnik Glade 1.0
11. maj 2000

Michael Vance

Projekt dokumentacije GNOME

Priročnik opisuje Glade različice 3.1.0

Odziv

Da bi prijavili programski hrošč ali podali predlog glede programa Glade ali tega priročnika sledite navodilom na GNOME spletnih straneh.

## Uvod

Snovalnik uporabniških vmesnikov Glade, omogoča ustvarjanje in spreminjanje uporabniških vmesnikov za programe GTK+.

Knjižnica GTK+ določa obsežno zbirko sestavnih delov uporabniškega vmesnika, kot so na primer besedilna polja, nazivi pogovornih oken, številčne vnose, potrditvena polja in menije. Ti sestavni deli se imenujejo gradniki. Z Glade je mogoče postaviti gradnike v grafični vmesnik. Omogoča spreminjanje postavitve in lastnosti gradnikov. Glade lahko uporabite za dodajanje povezav med gradniki in izvorno kodo programa.

Uporabniški vmesniki zasnovani s programom Glade so shranjeni v zapisu XML, kar omogoča enostavno povezovanje z zunanjimi orodji. Za izgradnjo grafičnega vmesnika iz opisa XML lahko uporabite knjižnico libglade.

## Kako začeti

### Zagon programa Glade

Program Glade je mogoče zagnati na naslednje načine:

Programski meni

  Izberite Programiranje Snovalnik vmesnika Glade.

Ukazna vrstica

  Za zagon programa Glade iz ukazne vrstice, je treba vpisati ukaz `glade-3` in pritisniti tipko Enter.

### Ko zaženete Glade

Ko zaženete program Glade se prikaže naslednje okno.

Okno Glade

Pokaže okno Glade.

Okno programa Glade vsebuje naslednje predmete:

Menijska vrstica

  Meniji v menijski vrstici vsebujejo vse ukaze, ki jih je mogoče uporabiti pri delu z datotekami Glade.

Orodna vrstica

  Orodna vrstica vsebuje podmnožico ukazov, ki so dostopni iz menijske vrstice.

Snovalno območje

  Snovalno območje je predel, kjer je mogoče vidno urejati uporabniški vmesnik.

Paleta

  Paleta vsebuje gradnike, ki se uporabljajo za izgradnjo uporabniškega vmesnika.

Nadzornik

  Nadzornik pokaže podrobnosti o gradnikih v projektu.

Urejevalnik lastnosti

  Urejevalnik lastnosti se uporablja za delo z lastnostmi gradnikov in za dodajanje povezav z izvorno kodo.

Vrstica stanja

  Vrstica stanja prikazuje podrobnosti o trenutni dejavnosti programa Glade in vsebinske podrobnosti o predmetih menija.

## Delo s projekti

### Ustvarjanje novega projekta

Za ustvarjanje novega projekta izberite Datoteka Novo. Program pokaže nov prazen projekt v oknu Glade.

### Odpiranje projekta

Da bi odprli obstoječi projekt, izberite Datoteka Odpri. Program pokaže projekt v oknu Glade.

### Shranjevanje projekta

Projekte lahko shranite na naslednje načine:

- Za shranjevanje obstoječega projekta, je treba izbrati Datoteka Shrani.

- Za shranjevanje novega projekta ali shranjevanje obstoječega projekta z novim imenom, izberite Datoteka Shrani kot. Vnesite ime projekta v pogovornem oknu Shrani kot in nato pritisnite gumb Shrani.

## Delo z gradniki

### Izbiranje gradnikov iz okna palete

Z gradniki v oknu Paleta je mogoče delati na naslednje načine:

Način izbiranja

  Za uporabo načina izbiranja pritisnite na puščico Izbirnika. Kazalnik se spremeni v puščico in tako pokaže da je način izbiranja dejaven. V tem načinu uporabljate miško za izbiranje gradnikov v projektu. Z uporabo okna Lastnosti je nato mogoče urejati lastnosti gradnikov.

  Za izbiranje gradnika lahko uporabite tudi vsebinski meni gradnika. Za odpiranje vsebinskega menija gradnika uporabite desni klik miške, postavljene na gradniku.

  Več gradnikov iste vrste je mogoče dodati iz Palete v svoj projekt tako, da držite tipko Ctrl, ko izbirate gradnik. Za vrnitev v običajni način dela, je treba pritisniti na puščico Izbirnika ali drug gradnik v Paleti.

Način postavitve gradnikov

  Za uporabo načina umeščanja gradnikov izberite gradnik v oknu Paleta. Pri večini izbranih gradnikov se kazalnik spremeni v kazalnik s križem. Tedaj lahko umestite gradnik v zabojnike, gradnike najvišje ravni in podobno. Po umestitvi gradnika, se način delovanja povrne v način izbiranja.

Način umeščanja na najvišje ravni

  Za uporabo načina umeščanja najvišje ravni izberite določeno najvišjo raven gradnika v oknu Paleta. Ko je izberan v oknu Paleta, se gradnik pojavi na vašem namizju. Tedaj lahko urejate gradnik. Po izbiri se način delovanja povrne v način izbiranja.

### Urejanje gradnikov v projektu

Za postavljanje in urejanje gradnikov v oknu projekta uporabite zabojnike in polja za gradnike. V oknu Paleta lahko izberete naslednje zabojnike za gradnike:

- Vodoravno polje

- Navpično polje

- Preglednica

- Določen položaj

- Vodoravno polje gumbov

- Navpično polje gumbov

- Vodoraven pladenj

- Navpičen pladenj

- Beležnica

- Okvir

- Drsno okno

- Vidno polje

Polja lahko ugnezdite in tako ustvarite zapletene postavitve. Ko ustvarite vodoravne in navpična polja, Glade vpraša koliko vrstic in stolpcev naj na začetku ustvari. Seveda pa je mogoče vrstice ali stolpce dodati in izbrisati tudi kasneje.

Ko ste ustvarili vsa zahtevana polja, lahko vanje dodate določene gradnike kot so oznake, gumbe in tudi druge bolj zapletene gradnike. Program Glade združuje gradnike v postavitev, kar odstrani veliko dolgočasnega dela. Uporaba polj omogoča spreminjanje velikosti oken za nameščanje oznak različnih velikosti v različnih jezikih, ko je program krajevno prilagojen.

### Dodajanje gradnika v odložišče

Da bi gradnik odstranili iz nadrejenega gradnika in ga prestavili v odložišče, izberite Uredi Izreži.

### Kopiranje gradnika v odložišče

Da bi gradnik kopirali v odložišče, izberite gradnik in nato izberite Uredi Kopiraj. Prvotni gradnik ostane pripet na nadrejeni gradnik.

### Prelepljenje gradnika iz odložišča v projekt

Da bi prilepili gradnik, ki je v odložišču, izberite Uredi Prilepi.

Znotraj programa Glade morajo imeti vsi gradniki edinstvena imena. Če gradnik izrežete in ga nato prilepite v projekt, gradnik in vsi podrejeni gradniki ohranijo svoja prvotna imena. V kolikor pa gradnik kopirate ali večkrat prilepite v projekt, gradniku program Glade ustvari novo ime.

### Brisanje gradnika

Za brisanje gradnika iz nadrejenega gradnika brez premikanja gradnika v odložišče, izberite gradnik in nato izberite Urejanje Briši.

### Spreminjanje lastnosti gradnika

Urejevalnik lastnosti se uporablja za urejanje lastnosti izbranega gradnika. Za spreminjanje lastnosti gradnika izberite gradnik in vnesite želeno vrednost v enega izmed polj v oknu lastnosti.

## O Glade

Snovalnik Glade vzdržujejo Glade razvijalci in prostovoljci skupnosti GNOME. Če želite o programu Glade najti več podrobnosti, sledite povezavi na spletno stran Glade.

V primeru, da želite prijaviti programski hrošč ali podati predloge glede programa in priročnika, lahko to naredite preko bugzille.

Dodatni viri so tudi uporabniški in razvijalski dopisni seznami. Seznami omogočajo tudi brskanje po arhivih dostopnih na istih povezavah.

Program se razširja pod pogoji Splošnega javnega dovoljenja GNU (GPL), kot je objavljen na strani Free Software Fundation; različice 2 ali (po vaši izbiri) katerekoli kasnejše različice. Kopijo dovoljenja je mogoče najti na povezavi, ali v datoteki COPYING, ki je priložena izvorni kodi programa.

glade
snovalnik uporabniškega vmesnika